Polisieman wat glo 14-jarige verkrag in hof | Maroela Media
Polisieman wat glo 14-jarige verkrag in hof
'n Polisiebeampte wat daarvan beskuldig word dat hy 'n 14-jarige meisie verskeie kere verkrag het, het Vrydag in die Paarl-landdroshof verskyn.
Moses Dlamini, woordvoerder van die onafhanklike polisie-ondersoekdirektoraat (Opod), sê die 41-jarige adjudant-offisier se saak is tot Dinsdag uitgestel wanneer hy om borg sal aansoek doen. Die verkragtings is Dinsdag aangemeld en die beampte is Woensdag in hegtenis geneem. Die beampte word daarvan beskuldig dat hy die meisie verskeie kere verkrag het. Die beampte het glo in April vanjaar na die meisie se huis gegaan en haar twee keer sonder 'n kondoom verkrag. Hy het haar glo ook een keer na sy huis gevat en verkrag en haar na die tyd by die skool gaan aflaai en aan die onderwyser gesê hy moes 'n verklaring by haar kry oor 'n saak wat hy ondersoek. Die beampte het die meisie glo ook een keer met sy polisievoertuig opgelaai en haar in 'n veld verkrag. Dlamini sê die meisie is glo ook verskeie ander kere verkrag. "Die ma van die slagoffer het 'n boodskap van die verdagte gekry toe sy haar dogter se selfoon gebruik het. Die slagoffer het haar niggie van die verkragtings vertel maar was te bang om haar ouers te vertel."
NVG laat rowers 'per ongeluk' vry
Rowers op heterdaad betrap
Het hy ook gaan stort toe hy klaar was met die verkragting ?
Toe haar ma op die selfoon agter kom van die "Suggar Daddy",,,,,,,,toe skreeu die meisiekind "Rape"!!!,,,, en wanneer word al die ander duisende mans aangekla,wat die 14jarige en jonger meisiekinders verwagtend gemaak het,,,,,,, wat met hulle dikpense op skool sit,,,en as die kind gebore word dan mag "OUma" wat die kleinding oppas gaan "Grant" trek!